
26-TA-1692: Noteikumu projekts (Grozījumi)
Grozījumi Ministru kabineta 2024. gada 21. maija noteikumos Nr. 303 "Valsts un Eiropas Savienības atbalsta piešķiršanas kārtība atklātu projektu konkursa veidā Eiropas lauksaimniecības fonda lauku attīstībai investīcijām materiālajos aktīvos 2023.–2027. gada plānošanas periodā"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (16.01.2026.)

	Izsludināšana: 12.08.2026. 17:06

	1.
	Anotācija (ex-ante)
6.3. Sabiedrības līdzdalības rezultāti
	Priekšlikums (VK - 17.08.2026.)
Lai nodrošinātu skaidrību, lūdzu noteikumu projekta anotācijas 6.3. punktā minēt konkrētas biedrības un nodibinājumus, kuri informēti par noteikumu projekta izstrādes procesu vai ar kuriem notikušas konsultācijas. Informāciju par konkrētām biedrībām un nodibinājumiem lūgums sniegt arī anotācijas 6.1.punktā. 
Piedāvātā redakcija
-
	Ņemts vērā
Precizēta Anotācija
	Anotācija (ex-ante)
6.3. Sabiedrības līdzdalības rezultāti

	Izsludināšana: 17.07.2026. 19:35

	2.
	Noteikumu (grozījumu) projekts
 Grozījumi Ministru kabineta 2024. gada 21. maija noteikumos Nr. 303 "Valsts un Eiropas Savienības atbalsta piešķiršanas kārtība atklātu projektu konkursa veidā Eiropas lauksaimniecības fonda lauku attīstībai investīcijām materiālajos aktīvos 2023.–2027. gada plānošanas periodā"
	Iebildums (ZSA - 31.07.2026.)
Ņemot vērā, ka noteikumu projekts ir atsūtīts šodien plkst. 9:53 un līdz plkst. 24.00 ir jāsniedz atzinums TAP un ņemot vērā, ka, izstrādājot grozījumus attiecīgajos noteikumos, nav ņemti vērā arī ZSA priekšlikumi, attiecīgo noteikumu grozījumu projekta tālāku virzību neatbalstām. Diemžēl attiecīgie noteikumu grozījumi nav izdiskutēti iepriekš ar nozari.

 
Piedāvātā redakcija
-
	Nav ņemts vērā
Iebildums ņemts vērā daļēji.
Ņemot vērā saņemto iebildumu, sabiedrības līdzdalības termiņš tika pagarināts par vienu nedēļu. Par termiņa pagarinājumu elektroniski tika informēti projekta mērķgrupu pārstāvji un nozares nevalstiskās organizācijas, tostarp ZSA, tādējādi nodrošinot papildu iespēju iesniegt priekšlikumus un iebildumus par noteikumu projektu.
	Noteikumu (grozījumu) projekts
-

	3.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Iebildums (VK - 06.08.2026.)
Valsts kanceleja Tiesību aktu projektu publiskajā portālā pārliecinājās, ka noteikumu projektam 17.07.2026. izsludināts saskaņošanas process, kurš noslēgsies 06.08.2026. un vienlaikus 17.07.2026. uzsākta publiskā apspriešana, kas noslēdzās 31.07.2026. Vēršam uzmanību, ka noteikumu projekta vienlaicīga virzīšana līdzdalības iespējām (publiskais apspriešanai) un saskaņošanā nav atbalstāma prakse. Situācijā, kad vienā un tajā pašā termiņā norisinās publiskā apspriešana un saskaņošana, īpaši ieinteresētajām pusēm no sabiedrības pārstāvju vidus nav skaidrs, kurā procesā iesaistīties ar priekšlikumiem par tiem aktuāliem jautājumiem.
Piedāvātā redakcija
-
	Ņemts vērā
Zemkopības ministrija piekrīt iebildumā norādītajam, ka publiskās apspriešanas un saskaņošanas procesi būtu organizējami secīgi, lai sabiedrības pārstāvjiem būtu skaidra kārtība viedokļa un priekšlikumu sniegšanai.
Lai konkrētajā gadījumā nodrošinātu nozares pārstāvjiem papildu iespēju iesaistīties noteikumu projekta apspriešanā, publiskās apspriešanas termiņš tika pagarināts par vienu nedēļu. Par termiņa pagarinājumu un iespēju elektroniski sniegt viedokli tika informēti identificētie mērķgrupu pārstāvji un nozares nevalstiskās organizācijas. Publiskās apspriešanas laikā netika saņemti iebildumi vai priekšlikumi, rezultāti atspoguļoti izziņā un anotācijas 6.3. apakšpunktā.
Turpmāk, organizējot sabiedrības līdzdalību tiesību aktu projektu izstrādē, publiskās apspriešanas process tiks pabeigts un tā rezultāti izvērtēti pirms projekta saskaņošanas procesa uzsākšanas.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process

	4.
	Anotācija (ex-ante)
6.2. Sabiedrības līdzdalības organizēšanas veidi
	Iebildums (VK - 06.08.2026.)
Ņemot vērā, ka par projektu norisinājās publiskā apspriešana, Valsts kanceleja aicina noteikumu projekta anotācijā norādīt informāciju par publisko apspriešanu. 
Piedāvātā redakcija
-
	Ņemts vērā
Noteikumu projekta anotācijas 6.3. apakšpunkts ir papildināts ar informāciju par publiskās apspriešanas norises laiku, tās termiņa pagarinājumu, mērķgrupu pārstāvju un nozares nevalstisko organizāciju informēšanu, kā arī publiskās apspriešanas laikā saņemtajiem viedokļiem un to izvērtēšanas rezultātiem.
	Anotācija (ex-ante)
6.2. Sabiedrības līdzdalības organizēšanas veidi

	5.
	Anotācija (ex-ante)
6.3. Sabiedrības līdzdalības rezultāti
	Iebildums (VK - 06.08.2026.)
Ņemot vērā, ka par projektu norisinājās publiskā apspriešana, Valsts kanceleja aicina informāciju par publiskās apspriešanas rezultātiem norādīt noteikumu projekta anotācijas 6.3.apakšpunktā. 

Papildus aicinām sniegt informāciju par īstenotajām aktivitātēm mērķa grupu viedokļa noskaidrošanai - biedrības "Zemnieku Saeima" atzinumā pausts, ka viedokļu apmaiņa ir notikusi.
Piedāvātā redakcija
-
	Ņemts vērā
Noteikumu projekta anotācijas 6.3. apakšpunkts ir papildināts ar informāciju par publiskās apspriešanas norisi un rezultātiem, tostarp tās termiņu, termiņa pagarinājumu par vienu nedēļu, saņemtajiem viedokļiem un to izvērtējuma rezultātiem.
Papildus publiskajai apspriešanai mērķgrupu viedokļa noskaidrošanai tika veikta tieša elektroniska saziņa ar identificētajiem mērķgrupu pārstāvjiem un nozares nevalstiskajām organizācijām, tostarp biedrību “Zemnieku saeima”, informējot par iespēju iesniegt viedokli un publiskās apspriešanas termiņa pagarinājumu.
	Anotācija (ex-ante)
6.3. Sabiedrības līdzdalības rezultāti

	6.
	Anotācija (ex-ante)
1.3. Pašreizējā situācija, problēmas un risinājumi
	Priekšlikums (FM - 05.08.2026.)
Lūdzam anotācijas 1.3. sadaļu papildināt ar informāciju, kā tiks nodrošināta demarkācija ar Eiropas Savienības kohēzijas politikas programmā 2021.–2027. gadam esošajām investīcijām energoefektivitātes un enerģētikas jomās.
 
Piedāvātā redakcija
-
	Ņemts vērā
Anotācija papildināta - Demarkācija ar Eiropas Savienības kohēzijas politikas programmas 2021.–2027. gadam investīcijām energoefektivitātes un enerģētikas jomās tiek nodrošināta projektu līmenī, nodalot atbalsta saņēmēju loku, atbalstāmās darbības un attiecināmās izmaksas. Intervences LA 4.1.4. tvērums un atbalsta saņēmēji ir noteikti Ministru kabineta noteikumu Nr. 303 41.–46. punktā. Lai Lauku atbalsta dienests varētu pārliecināties par projekta atbilstību un novērst vienu un to pašu izmaksu dubultu finansēšanu, atbalsta pretendents saskaņā ar šo noteikumu 113.1. un 113.2. apakšpunktu iesniedz projekta iesniegumu un atbalsta pretendenta deklarāciju, kā arī intervencē LA 4.1.4. – 113.13.1.–113.13.5. apakšpunktā noteiktos energoefektivitāti un enerģijas patēriņu pamatojošos dokumentus. Atbalsta pretendenta deklarācijā pretendents apliecina, ka projektam nav saņemts vai pieprasīts finansējums no citiem Eiropas Savienības fondiem vai valsts atbalsta programmām, savukārt maksājuma pieprasījumā apliecina, ka tajā nav iekļautas citos atbalsta pasākumos vai projektos pieteiktas izmaksas. Tādējādi Lauku atbalsta dienests pārbaudi veic gan projekta iesnieguma vērtēšanas, gan maksājuma pieprasījuma izskatīšanas posmā.
	Anotācija (ex-ante)
1.3. Pašreizējā situācija, problēmas un risinājumi

	7.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem
	Priekšlikums (FM - 05.08.2026.)
Lūdzam anotācijas 3. sadaļas punktu “Cita informācija” papildināt ar norādi, ka noteikumu projektā iekļauto grozījumu īstenošana tiks nodrošināta Latvijas Kopējās lauksaimniecības politikas stratēģiskā plāna 2023.–2027. gadam intervencei LA 4.1.4."Atbalsts ieguldījumiem AER izmantošanai vai energoefektivitātes palielināšanai" piešķirtā finansējuma ietvaros.
Piedāvātā redakcija
-
	Ņemts vērā
Anotācija papildināta - Tiesību akta projekts neietekmē valsts budžetu un pašvaldību budžetus. Papildu izdevumi vai ieņēmumu samazinājums nav paredzēts. Noteikumu projektā paredzēto grozījumu īstenošana tiks nodrošināta Latvijas Kopējās lauksaimniecības politikas stratēģiskā plāna 2023.–2027. gadam intervencei LA 4.1.4. "Atbalsts ieguldījumiem AER izmantošanai vai energoefektivitātes palielināšanai" piešķirtā finansējuma ietvaros.
	Anotācija (ex-ante)
3. Tiesību akta projekta ietekme uz valsts budžetu un pašvaldību budžetiem

	8.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru
	Priekšlikums (VK - 06.08.2026.)
Lūdzam pilnveidot anotācijas 7.4. apakšpunktu.

No projekta un anotācijas izriet, ka tiek mainīta Lauku atbalsta dienesta atbalsta administrēšanas kārtība, tostarp saules paneļu un elektroenerģiju akumulējošo iekārtu attiecināmo izmaksu noteikšanā pārejot no Tehnikas un iekārtu kataloga uz vienas vienības izmaksu metodikas piemērošanu, kā arī nosakot atšķirīgu attiecināmo izmaksu izvērtēšanas pieeju biogāzes tehnoloģiju projektiem. Anotācijā norādīts, ka minētās izmaiņas paātrinās administrēšanas procesu un nodrošinās vienveidīgu izmaksu izvērtēšanu. Attiecīgi lūdzam izvērtēt nepieciešamību anotācijas 7.4. apakšpunktā atspoguļot projekta ietekmi uz Lauku atbalsta dienesta iekšējo procesu efektivizāciju un/vai optimizāciju, sniedzot atbilstošu skaidrojumu.
Piedāvātā redakcija
-
	Ņemts vērā
Anotācijas 7.4. apakšpunkts precizēts, norādot, ka noteikumu projektā paredzētās izmaiņas veicinās Lauku atbalsta dienesta iekšējo procesu efektivizāciju un optimizāciju attiecināmo izmaksu izvērtēšanā. Saules paneļu sistēmām un elektroenerģiju akumulējošām iekārtām tiks piemērota vienas vienības izmaksu metodika, savukārt biogāzes tehnoloģiju projektu izmaksas tiks izvērtētas individuāli, ņemot vērā katra projekta specifiku.
	Anotācija (ex-ante)
7.4. Projekta izpildes ietekme uz pārvaldes funkcijām un institucionālo struktūru



